CELEX: 32018D1135
Language: ro
Date: 2018-08-10 00:00:00
Title: Decizia de punere în aplicare (UE) 2018/1135 a Comisiei din 10 august 2018 de instituire a tipului, formatului și periodicității informațiilor care sunt furnizate de către statele membre în scopul raportării cu privire la punerea în aplicare a Directivei 2010/75/UE a Parlamentului European și a Consiliului privind emisiile industriale [notificată cu numărul C(2018) 5009] (Text cu relevanță pentru SEE.)

14.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 205/40
               
            
         DECIZIA DE PUNERE ÎN APLICARE (UE) 2018/1135 A COMISIEI
         din 10 august 2018
         de instituire a tipului, formatului și periodicității informațiilor care sunt furnizate de către statele membre în scopul raportării cu privire la punerea în aplicare a Directivei 2010/75/UE a Parlamentului European și a Consiliului privind emisiile industriale
         
            
               [notificată cu numărul C(2018) 5009]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 72 alineatul (2),
         întrucât:
         
                     (1)
                  
                  
                     Decizia de punere în aplicare 2012/795/UE a Comisiei (2) a prevăzut obligații pentru statele membre de a raporta cu privire la punerea în aplicare a Directivei 2010/75/UE pentru perioada 2013-2016. Această decizie și-a încetat efectele în timp și ar trebui să fie abrogată.
                  
               
                     (2)
                  
                  
                     Ar trebui să se stabilească tipul, formatul și periodicitatea informațiilor referitoare la anii începând cu 2017, care urmează să fie furnizate de către statele membre.
                  
               
                     (3)
                  
                  
                     În conformitate cu articolul 72 alineatul (1) din Directiva 2010/75/UE, statele membre trebuie să raporteze informații privind punerea în aplicare a respectivei directive, date reprezentative privind emisiile și alte forme de poluare, valorile limită de emisie, precum și aplicarea celor mai bune tehnici disponibile în conformitate cu articolele 14 și 15 din această directivă, în special în ceea ce privește acordarea derogărilor în conformitate cu articolul 15 alineatul (4).
                  
               
                     (4)
                  
                  
                     Statele membre sunt, în plus, obligate să includă informațiile prevăzute la articolul 51 alineatul (4), articolul 55 alineatul (2) și articolul 59 alineatele (1), (2) și (3) din Directiva 2010/75/UE în rapoartele prezentate în temeiul articolului 72 din directiva respectivă.
                  
               
                     (5)
                  
                  
                     În conformitate cu articolul 72 alineatul (1) din Directiva 2010/75/UE, statele membre trebuie să furnizeze informațiile respective în format electronic, utilizând instrumentul de raportare pus la dispoziție de Comisie în acest scop.
                  
               
                     (6)
                  
                  
                     Directiva 2010/75/UE impune ca fiecare instalație reglementată de capitolul II să dețină o autorizație specifică pentru a funcționa. Condițiile de autorizare trebuie să se bazeze pe performanțele de mediu care pot fi atinse de instalația respectivă, ținând seama de caracteristicile tehnice, de factorii externi, inclusiv condițiile locale, precum și de utilizarea celor mai bune tehnici disponibile. Autorizațiile stabilesc condițiile specifice fiecărei instalații, referitoare în special la valorile limită de emisie, la monitorizarea emisiilor și la evaluarea conformității. Condițiile de autorizare trebuie să fie reexaminate periodic și, atunci când este necesar, actualizate, în special în cazul în care pentru activitatea principală a unei instalații s-au publicat noi concluzii privind cele mai bune tehnici disponibile (denumite în continuare „concluzii BAT”), în conformitate cu articolul 21 alineatul (3) din Directiva 2010/75/UE. Modul cel mai eficient de a raporta cu privire la punerea în aplicare a Directivei 2010/75/UE este de a furniza informațiile relevante pentru fiecare instalație și, prin urmare, de a extinde abordările adoptate în modulele 2 și 3 din Decizia de punere în aplicare 2012/795/UE la toate sectoarele.
                  
               
                     (7)
                  
                  
                     Instalațiile de ardere de dimensiuni mari și instalațiile de (co)incinerare a deșeurilor sunt reglementate de dispoziții specifice ale capitolelor III și IV din Directiva 2010/75/UE. Pentru instalațiile respective, statele membre ar trebui, în plus, să ofere informații cu privire la punerea în aplicare a derogărilor temporare și garanțiile privind controlul emisiilor, după cum se precizează la articolele 32-35 și la articolul 46 alineatul (2) din Directiva 2010/75/UE. Pentru instalațiile de incinerare a deșeurilor și instalațiile de coincinerare a deșeurilor cu o capacitate mai mică de două tone pe oră, articolul 55 alineatul (3) din directiva menționată impune statelor membre să pună la dispoziția publicului o listă a instalațiilor. Informațiile cu privire la publicarea acestei liste ar trebui furnizate Comisiei, pentru ca aceasta din urmă să monitorizeze punerea în aplicare a directivei privind instalațiile de dimensiuni mai mici.
                  
               
                     (8)
                  
                  
                     În conformitate cu articolul 72 alineatul (1) din Directiva 2010/75/UE, statele membre trebuie să raporteze, de asemenea, date reprezentative privind emisiile și alte forme de poluare. Pentru a reduce sarcinile administrative inutile, statele membre ar trebui să furnizeze informații cu privire la locul în care datele de monitorizare a emisiilor sunt puse la dispoziție în temeiul articolului 24 alineatul (3) litera (b) din Directiva 2010/75/UE și, de asemenea, cu privire la legătura cu datele referitoare la emisii raportate în conformitate cu Regulamentul (CE) nr. 166/2006 al Parlamentului European și al Consiliului (3). În temeiul respectivului regulament, statele membre trebuie să raporteze datele anuale privind, printre altele, transferurile de deșeuri în afara amplasamentului și emisiile în aer, apă și sol de poluanții menționați în anexa II la regulament, care cuprinde toți poluanții enumerați în anexa II la Directiva 2010/75/UE. În același timp, toate „instalațiile” care intră sub incidența Directivei 2010/75/UE se referă la sau coincid cu o „unitate” care intră sub incidența respectivului regulament. Datele raportate în conformitate cu Regulamentul (CE) nr. 166/2006, prin urmare, furnizează „date reprezentative privind emisiile și alte forme de poluare” în sensul articolului 72 alineatul (1) din Directiva 2010/75/UE.
                  
               
                     (9)
                  
                  
                     Legătura cu raportarea emisiilor în temeiul Regulamentului (CE) nr. 166/2006 ar trebui să fie creată prin utilizarea datelor spațiale existente care sunt gestionate de către statele membre în conformitate cu articolul 4 alineatul (1) din Directiva 2007/2/CE a Parlamentului European și a Consiliului (4) și cu punctul 8 din anexa III la directiva menționată. Modelul de date stabilit în Regulamentul (UE) nr. 1089/2010 al Comisiei (5) permite statelor membre și Comisiei să coreleze „instalațiile”, instalațiile de ardere de dimensiuni mari și instalațiile de (co)incinerare a deșeurilor cu „unitățile” în sensul articolului 2 punctul 4 din Regulamentul (CE) nr. 166/2006. Raportarea datelor spațiale privind instalațiile, instalațiile de ardere de dimensiuni mari și instalațiile de (co)incinerare a deșeurilor în locul furnizării de rapoarte detaliate privind emisiile aferente instalațiilor este, în acest context, doar un alt „tip” de raportare în sensul articolului 72 alineatul (2) din Directiva 2010/75/UE. Aceasta include adaptarea modelului Inspire la cerințele specifice de raportare prevăzute la articolul 72 alineatul (1) din Directiva 2010/75/UE, anumite elemente de informații spațiale care au potențial nul în temeiul Regulamentului (UE) nr. 1089/2010 devenind astfel obligatorii.
                  
               
                     (10)
                  
                  
                     Pentru instalațiile și activitățile care utilizează solvenți organici care nu intră sub incidența capitolului II din Directiva 2010/75/UE și, prin urmare, nu fac neapărat obiectul unei autorizații specifice pentru fiecare instalație, statele membre ar trebui să raporteze informații privind numărul total de instalații și numărul de instalații care aplică o schemă de reducere în temeiul articolului 59 alineatul (1) litera (b) din directiva respectivă sau o derogare în temeiul articolului 59 alineatul (2) sau (3) din aceeași directivă. Comisia va fi astfel informată dacă, și în ce măsură, punerea în aplicare a Directivei 2010/75/UE ar putea fi afectată.
                  
               
                     (11)
                  
                  
                     Măsurile prevăzute în prezenta decizie sunt conforme cu avizul comitetului instituit în temeiul articolului 75 alineatul (1) din Directiva 2010/75/UE,
                  
               ADOPTĂ PREZENTA DECIZIE:
         
            Articolul 1
            Pentru instalațiile care intră sub incidența capitolelor II, III și IV din Directiva 2010/75/UE, cu excepția instalațiilor de incinerare a deșeurilor și a instalațiilor de coincinerare a deșeurilor a căror capacitate nominală este mai mică de două tone pe oră, statele membre îi furnizează Comisiei informațiile stabilite în anexa I, utilizând formatul prevăzut în anexa respectivă, pentru fiecare instalație vizată.
            Pentru instalațiile de incinerare a deșeurilor și instalațiile de coincinerare a deșeurilor a căror capacitate nominală este mai mică de două tone pe oră și pentru instalațiile care intră sub incidența capitolului V din Directiva 2010/75/UE, statele membre îi furnizează Comisiei informațiile stabilite în anexa II, utilizând formatul prevăzut în anexa respectivă.
            Statele membre raportează informațiile stabilite în anexele I și II utilizând instrumentul de raportare electronică armonizată pus la dispoziție de către Comisie.
         
         
            Articolul 2
            Informațiile stabilite în anexa I se transmit prima dată pentru anul de raportare 2017, dacă nu se precizează altfel în anexa respectivă. Pentru anul de raportare respectiv, informațiile se transmit până cel târziu la 30 iunie 2019. Pentru următorii ani de raportare, informațiile stabilite în anexa I se transmit în fiecare an, în termen de 9 luni de la sfârșitul anului de raportare.
            Informațiile stabilite în anexa II se transmit prima dată pentru anii de raportare 2017 și 2018. Pentru anii de raportare respectivi, informațiile se transmit până cel târziu la 30 septembrie 2019. Pentru următorii ani de raportare, informațiile stabilite în anexa II se transmit o dată la 3 ani, în termen de 9 luni de la sfârșitul ultimului an al perioadei de referință.
            Prezenta decizie se adresează statelor membre.
         
         
            Adoptată la Bruxelles, 10 august 2018.
            
               
                  Pentru Comisie
               
               Karmenu VELLA
               
                  Membru al Comisiei
               
            
         
         
            (1)  JO L 334, 17.12.2010, p. 17.
         
            (2)  Decizia de punere în aplicare 2012/795/UE a Comisiei din 12 decembrie 2012 de instituire a tipului, formatului și periodicității informațiilor care sunt furnizate de către statele membre în scopul raportării cu privire la punerea în aplicare a Directivei 2010/75/UE a Parlamentului European și a Consiliului privind emisiile industriale (JO L 349, 19.12.2012, p. 57).
         
            (3)  Regulamentul (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului (JO L 33, 4.2.2006, p. 1).
         
            (4)  Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).
         
            (5)  Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale (JO L 323, 8.12.2010, p. 11).
      
      
         
            ANEXA I
            
               Informații privind instalațiile care intră sub incidența capitolelor II, III și IV din Directiva 2010/75/UE [cu excepția instalațiilor de incinerare a deșeurilor și a instalațiilor de coincinerare a deșeurilor cu o capacitate nominală mai mică de 2 tone pe oră]
            
            Notă: statele membre pot indica informațiile pe care le consideră confidențiale, indicând motivele pentru care acestea consideră că nu ar trebui să fie puse la dispoziția publicului de către Comisie.
            
                        
                                    1.1.
                                 
                                 
                                    Informații contextuale
                                 
                              
                  
                        Tip
                     
                     
                        Format
                     
                  
                        
                                    1.1.1.
                                 
                                 
                                    Codul de țară
                                 
                              
                     
                        Identificarea țării în care sunt situate instalațiile și părțile instalațiilor care fac obiectul raportării.
                     
                  
                        
                                    1.1.2.
                                 
                                 
                                    Anul de raportare
                                 
                              
                     
                        Anul calendaristic la care se referă raportarea.
                     
                  
               
            
                        
                                    1.2
                                 
                                 
                                    Informații cu privire la toate instalațiile care intră sub incidența capitolului II din Directiva 2010/75/UE
                                 
                              
                  
                        Tip
                     
                     
                        Format
                     
                  
                        
                                    1.2.1.
                                 
                                 
                                    inspireId
                                 
                              
                     
                        Identificatorul unic al instalației, care respectă cerințele din Directiva 2007/2/CE.
                     
                  
                        
                                    1.2.2.
                                 
                                 
                                    thematicId (1)
                                    
                                 
                              
                     
                        Identificator de obiect tematic.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Latitudinea și longitudinea (coordonatele pentru centrul aproximativ al instalației) exprimate în raport cu sistemul de referință de coordonate ETRS89 (2D)-EPSG:4258, cu o precizie de 5 zecimale.
                     
                  
                        
                                    1.2.4.
                                 
                                 
                                    Denumirea instalației
                                 
                              
                     
                        Denumirea oficială, denumirea proprie sau denumirea convențională a instalației.
                     
                  
                        
                                    1.2.5.
                                 
                                 
                                    Statut
                                 
                              
                     
                        Statutul operațional al instalației.
                     
                  
                        
                                    1.2.6.
                                 
                                 
                                    Autoritatea competentă
                                 
                              
                     
                        Pentru activitățile care intră sub incidența anexei I la Directiva 2010/75/UE, denumirea și datele de contact ale:
                        
                                    (a)
                                 
                                 
                                    autorității sau autorităților competente responsabile pentru acordarea autorizațiilor în temeiul capitolului II din directiva în cauză;
                                 
                              
                                    (b)
                                 
                                 
                                    autorității sau autorităților competente responsabile pentru efectuarea inspecțiilor în temeiul capitolului II din directiva în cauză.
                                 
                              
                  
                        
                                    1.2.7.
                                 
                                 
                                    Activități desfășurate
                                 
                              
                     
                        Identificarea tuturor activităților care intră sub incidența anexei I la Directiva 2010/75/UE, desfășurate în instalație.
                     
                  
                        
                                    1.2.8.
                                 
                                 
                                    Concluzii BAT
                                 
                              
                     
                        Începând cu anul de raportare 2018, identificarea deciziilor de punere în aplicare ale Comisiei privind concluziile BAT care sunt aplicabile activităților desfășurate în instalație.
                     
                  
                        
                                    1.2.9.
                                 
                                 
                                    Alte capitole relevante din Directiva 2010/75/UE
                                 
                              
                     
                        Identificarea capitolelor din Directiva 2010/75/UE care se aplică instalației (sau unei părți a acesteia).
                     
                  
                        
                                    1.2.10.
                                 
                                 
                                    Raportul privind situația de referință prezentat
                                 
                              
                     
                        Se precizează dacă i s-a prezentat autorității competente un raport privind situația de referință, astfel cum este menționat la articolul 22 alineatul (2) din Directiva 2010/75/UE.
                     
                  
                        
                                    1.2.11.
                                 
                                 
                                    Autorizații acordate
                                 
                              
                     
                        
                                    (a)
                                 
                                 
                                    Se precizează dacă s-a acordat o autorizație de exploatare a acestei instalații în temeiul articolului 5 din Directiva 2010/75/UE.
                                 
                              
                                    (b)
                                 
                                 
                                    URL-ul (URL-urile) la care autorizația (autorizațiile) este pusă (sunt puse) la dispoziția publicului.
                                 
                              
                                    (c)
                                 
                                 
                                    Începând cu anul de raportare 2018, în cazul în care nu s-a acordat nicio autorizație în temeiul articolului 5 din Directiva 2010/75/UE, se descriu măsurile de asigurare a respectării legislației care au fost întreprinse.
                                 
                              
                  
                        
                                    1.2.12.
                                 
                                 
                                    Reexaminarea condițiilor de autorizare
                                 
                              
                     
                        
                                    (a)
                                 
                                 
                                    Se precizează dacă au fost reexaminate condițiile de autorizare în conformitate cu articolul 21 alineatul (3) din directiva menționată.
                                 
                              
                                    (b)
                                 
                                 
                                    Dacă este cazul, data la care condițiile de autorizare au fost actualizate în conformitate cu articolul 21 alineatul (3) din Directiva 2010/75/UE.
                                 
                              
                  
                        
                                    1.2.13.
                                 
                                 
                                    Derogarea de la BAT în temeiul articolului 15 alineatul (4) din Directiva 2010/75/UE.
                                 
                              
                     
                        Pentru instalațiile în cazul cărora condițiile de autorizare au fost reexaminate în conformitate cu articolul 21 alineatul (3) din directiva respectivă, se indică dacă s-a acordat o derogare în temeiul articolului 15 alineatul (4) din aceeași directivă.
                        Începând cu anul de raportare 2018, în cazul în care s-a acordat o derogare, informații cu privire la:
                        
                                    (a)
                                 
                                 
                                    URL-ul la care sunt puse la dispoziția publicului motivele specifice pentru care s-a acordat derogarea, în conformitate cu articolul 24 alineatul (2) litera (f) din Directiva 2010/75/UE;
                                 
                              
                                    (b)
                                 
                                 
                                    decizia de punere în aplicare a Comisiei privind concluziile BAT de la care s-a acordat derogarea;
                                 
                              
                                    (c)
                                 
                                 
                                    nivelul de emisii asociat BAT (BAT-AEL) de la care s-a acordat derogarea;
                                 
                              
                                    (d)
                                 
                                 
                                    dacă este cazul, durata derogării.
                                 
                              
                  
                        
                                    1.2.14.
                                 
                                 
                                    Condiții de autorizare mai stricte
                                 
                              
                     
                        Începând cu anul de raportare 2018, pentru instalațiile în cazul cărora au fost reexaminate condițiile de autorizare în conformitate cu articolul 21 alineatul (3), se precizează dacă autorizația stabilește valori limită de emisie mai stricte decât valoarea inferioară a intervalului BAT-AEL, indicând:
                        
                                    (a)
                                 
                                 
                                    deciziile de punere în aplicare ale Comisiei privind concluziile BAT;
                                 
                              
                                    (b)
                                 
                                 
                                    BAT-AEL aplicabil;
                                 
                              
                                    (c)
                                 
                                 
                                    dacă aceste valori limită de emisie mai stricte au fost stabilite în conformitate cu articolul 14 alineatul (4) sau cu articolul 18 din Directiva 2010/75/UE sau cu ambele articole.
                                 
                              
                  
                        
                                    1.2.15.
                                 
                                 
                                    Vizite la fața locului (inspecții)
                                 
                              
                     
                        
                                    (a)
                                 
                                 
                                    numărul de vizite la instalația de producție care au fost realizate de către autoritatea competentă în cursul anului de raportare;
                                 
                              
                                    (b)
                                 
                                 
                                    începând cu anul de raportare 2018, URL-ul specific unde poate fi accesat raportul privind cea mai recentă vizită la fața locului sau un URL generic unde se explică modul în care rapoartele individuale întocmite în urma vizitelor pot fi accesate de public în conformitate cu articolul 23 alineatul (6) al doilea paragraf.
                                 
                              
                  
                        
                                    1.2.16.
                                 
                                 
                                    Date de monitorizare a emisiilor
                                 
                              
                     
                        Începând cu anul de raportare 2018, se precizează modul în care rezultatele monitorizării emisiilor au fost puse la dispoziția publicului în temeiul articolului 24 alineatul (3) litera (b), inclusiv un URL dacă s-au creat site-uri web în acest scop.
                     
                  
                        
                                    1.2.17.
                                 
                                 
                                    Identificatorul eSPIRS
                                 
                              
                     
                        Începând cu anul de raportare 2018, în cazul în care instalația intră sub incidența Directivei 2012/18/UE, identificatorul din cadrul sistemului de obținere de informații referitoare la instalațiile Seveso („identificatorul eSPIRS”) pentru amplasamentul în care se află instalația. Opțional.
                     
                  
                        
                                    1.2.18.
                                 
                                 
                                    Codul de identificare din cadrul sistemului de comercializare a certificatelor de emisii
                                 
                              
                     
                        Începând cu anul de raportare 2018, în cazul în care instalația intră, integral sau parțial, sub incidența Directivei 2003/87/CE, codul de identificare utilizat pentru raportarea în temeiul directivei respective. Opțional.
                     
                  
                        
                                    1.2.19.
                                 
                                 
                                    Observații
                                 
                              
                     
                        Orice alte informații relevante. Opțional.
                     
                  
               
            
                        
                                    1.3.
                                 
                                 
                                    Informații suplimentare privind instalațiile de ardere de dimensiuni mari care intră sub incidența capitolului III, precum și instalațiile de incinerare a deșeurilor și instalațiile de coincinerare a deșeurilor cu o capacitate de 2 tone pe oră sau mai mare care intră sub incidența capitolului IV din Directiva 2010/75/UE (2)
                                    
                                 
                              
                  
                        Tip
                     
                     
                        Format
                     
                  1.3.1   Informații generale
                     
                  
                        
                                    1.3.1.a.
                                 
                                 
                                    inspireId
                                 
                              
                     
                        Identificator unic, care respectă cerințele din Directiva 2007/2/CE, după cum sunt precizate mai detaliat în Regulamentul (UE) nr. 1089/2010, în special la punctul 8 din anexa IV la respectivul regulament, astfel cum a fost modificat.
                     
                  
                        
                                    1.3.1.b.
                                 
                                 
                                    thematicId (3)
                                    
                                 
                              
                     
                        Identificator de obiect tematic.
                     
                  
                        
                                    1.3.1.c.
                                 
                                 
                                    pointGeometry
                                 
                              
                     
                        Latitudinea și longitudinea (coordonatele pentru centrul aproximativ al instalației) exprimate în raport cu sistemul de referință de coordonate ETRS89 (2D)-EPSG:4258, cu o precizie de 5 zecimale.
                     
                  
                        
                                    1.3.1.d.
                                 
                                 
                                    Denumirea instalației
                                 
                              
                     
                        Denumirea oficială, denumirea proprie sau denumirea convențională a instalației.
                     
                  
                        
                                    1.3.1.e.
                                 
                                 
                                    Statut
                                 
                              
                     
                        Statutul operațional al instalației.
                     
                  1.3.2.   Informații privind instalațiile de ardere de dimensiuni mari
                     
                  
                        
                                    1.3.2.a.
                                 
                                 
                                    Putere termică instalată totală
                                 
                              
                     
                        Puterea termică instalată totală a instalației def ardere de dimensiuni mari.
                     
                  
                        
                                    1.3.2.b.
                                 
                                 
                                    Derogări în temeiul Directivei 2010/75/UE
                                 
                              
                     
                        Detalii cu privire la orice derogări, astfel cum sunt prevăzute la articolele 31-35 din Directiva 2010/75/UE, acordate instalației de ardere de dimensiuni mari.
                     
                  
                        
                                    1.3.2.c.
                                 
                                 
                                    Observații
                                 
                              
                     
                        Orice alte informații relevante. Opțional.
                     
                  1.3.3.   Informații privind instalațiile de incinerare a deșeurilor și instalațiile de coincinerare a deșeurilor a căror capacitate nominală este mai mare sau egală cu 2 tone pe oră
                     
                  
                        
                                    1.3.3.a.
                                 
                                 
                                    Capacitate nominală totală
                                 
                              
                     
                        Capacitatea nominală totală a instalației de incinerare a deșeurilor sau a instalației de coincinerare a deșeurilor.
                     
                  
                        
                                    1.3.3.b.
                                 
                                 
                                    Capacitatea autorizată pentru deșeurile periculoase
                                 
                              
                     
                        Capacitatea totală autorizată pentru incinerarea și coincinerarea deșeurilor periculoase.
                     
                  
                        
                                    1.3.3.c.
                                 
                                 
                                    Capacitatea autorizată pentru deșeurile nepericuloase
                                 
                              
                     
                        Capacitatea totală autorizată pentru incinerarea și coincinerarea deșeurilor nepericuloase.
                     
                  
                        
                                    1.3.3.d.
                                 
                                 
                                    articolul 46 alineatul (2) din Directiva 2010/75/UE referitor la garanțiile privind controlul emisiilor
                                 
                              
                     
                        Începând cu anul de raportare 2018, se precizează:
                        
                                    (a)
                                 
                                 
                                    dacă peste 40 % din căldura degajată rezultată din incinerare provine din deșeuri periculoase;
                                 
                              
                                    (b)
                                 
                                 
                                    dacă se coincinerează deșeuri municipale în amestec netratate.
                                 
                              
                  
                        
                                    1.3.3.e.
                                 
                                 
                                    Condiții specifice
                                 
                              
                     
                        
                                    (a)
                                 
                                 
                                    Se precizează dacă s-a autorizat modificarea condițiilor de funcționare în temeiul articolului 51 din Directiva 2010/75/UE.
                                 
                              
                                    (b)
                                 
                                 
                                    Dacă este cazul, informații suplimentare cu privire la natura modificării autorizate a condițiilor de funcționare.
                                 
                              
                                    (c)
                                 
                                 
                                    Începând cu anul de raportare 2018, dacă este cazul:
                                    
                                                (i)
                                             
                                             
                                                un URL pentru autorizația de stabilire a condițiilor de funcționare;
                                             
                                          
                                                (ii)
                                             
                                             
                                                URL-ul unde poate fi accesat raportul privind cea mai recentă vizită la fața locului, pus la dispoziția publicului în temeiul articolului 23 alineatul (6), sau un URL unde se explică modul în care acest raport poate fi accesat de public.
                                             
                                          
                              
                  
                        
                                    1.3.3.f.
                                 
                                 
                                    Publicarea informațiilor
                                 
                              
                     
                        Începând cu anul de raportare 2018, se precizează modul în care informațiile menționate la articolul 55 alineatul (2) din Directiva 2010/75/UE au fost puse la dispoziția publicului, inclusiv un URL dacă s-au creat site-urile web în acest scop.
                     
                  
                        
                                    1.3.3.g.
                                 
                                 
                                    Observații
                                 
                              
                     
                        Orice alte informații relevante. Opțional.
                     
                  
               
            
                        
                                    1.4.
                                 
                                 
                                    Informații în cazul în care instalația DEI face parte din sau coincide cu o unitate (4)
                                    
                                 
                              
                  
                        Tip
                     
                     
                        Format
                     
                  
                        
                                    1.4.1.
                                 
                                 
                                    inspireId
                                 
                              
                     
                        Identificatorul unic al unității, care respectă cerințele din Directiva 2007/2/CE.
                     
                  
                        
                                    1.4.2.
                                 
                                 
                                    thematicId (5)
                                    
                                 
                              
                     
                        Identificator de obiect tematic.
                     
                  
                        
                                    1.4.3.
                                 
                                 
                                    riverBasinDistrict
                                 
                              
                     
                        Identificator și/sau nume de cod atribuit bazinului hidrografic al unui curs de apă.
                     
                  
                        
                                    1.4.4.
                                 
                                 
                                    Geometrie
                                 
                              
                     
                        Latitudinea și longitudinea (coordonatele pentru centrul aproximativ al unității) exprimate în raport cu sistemul de referință de coordonate ETRS89 (2D)-EPSG:4258, cu o precizie de 5 zecimale.
                     
                  
                        
                                    1.4.5.
                                 
                                 
                                    Funcție
                                 
                              
                     
                        Activități desfășurate de către unitate. Funcția este descrisă de activitatea unității exprimată în codul NACE.
                     
                  
                        
                                    1.4.6.
                                 
                                 
                                    Denumirea unității
                                 
                              
                     
                        Denumirea oficială sau denumirea proprie sau convențională a unității.
                     
                  
                        
                                    1.4.7.
                                 
                                 
                                    Statut
                                 
                              
                     
                        Statutul operațional al unității.
                     
                  
                        
                                    1.4.8.
                                 
                                 
                                    Observații
                                 
                              
                     
                        Orice alte informații relevante. Opțional.
                     
                  
               (1)  Acest câmp are o multiplicitate de 0-1 în cadrul Inspire.
            
               (2)  Pentru instalațiile de incinerare și coincinerare a deșeurilor cu o capacitate între 2 și 3 tone/oră datele trebuie prezentate începând cu anul de raportare 2018.
            
               (3)  Acest câmp are o multiplicitate de 0-1 în cadrul Inspire.
            
               (4)  Aceasta este o „unitate de producție”, care este definită la punctul 8.2.1 din anexa IV la Regulamentul (UE) nr. 1089/2010, ca fiind „una sau mai multe instalații de pe același amplasament, exploatate de aceeași persoană fizică sau juridică, proiectate, construite sau instalate în scopuri de producție sau în scopuri industriale, incluzând totalitatea infrastructurilor, echipamentelor și materialelor” și care intră sub incidența Regulamentului (CE) nr. 166/2006.
            
               (5)  Acest câmp are o multiplicitate de 0-1 în cadrul Inspire.
         
      
      
         
            ANEXA II
            
               Informații privind instalațiile de incinerare a deșeurilor și instalațiile de coincinerare a deșeurilor cu o capacitate nominală mai mică de 2 tone pe oră și instalațiile care intră sub incidența capitolului V din Directiva 2010/75/UE
            
            
                        
                                    2.1.
                                 
                                 
                                    Instalațiile de incinerare a deșeurilor sau instalațiile de coincinerare a deșeurilor cu o capacitate nominală mai mică de 2 tone pe oră
                                 
                              
                     
                        O trimitere la lista acestor instalații pusă la dispoziția publicului în conformitate cu articolul 55 alineatul (3) din Directiva 2010/75/UE.
                     
                  
                        
                                    2.2.
                                 
                                 
                                    Instalațiile care intră sub incidența capitolului V din Directiva 2010/75/UE (instalații care utilizează solvenți organici)
                                 
                              
                     
                        
                                    (a)
                                 
                                 
                                    Numărul total al instalațiilor care intră sub incidența capitolului V din Directiva 2010/75/UE.
                                 
                              
                                    (b)
                                 
                                 
                                    Numărul de instalații conforme cu articolul 59 alineatul (1) litera (b) din Directiva 2010/75/UE.
                                 
                              
                                    (c)
                                 
                                 
                                    Numărul de instalații pentru care s-a acordat o derogare în conformitate cu articolul 59 alineatul (2) din Directiva 2010/75/UE.
                                 
                              
                                    (d)
                                 
                                 
                                    Numărul de instalații pentru care s-a acordat o derogare în conformitate cu articolul 59 alineatul (3) din Directiva 2010/75/UE.